મુંબઇ: આંતરરાષ્ટ્રીય બજારમાં કપાસની માગના અગાઉ લગાવેલા અંદાજમાં ઘટાડો કરાયો છે. ઇન્ટરનેશનલ કોટન એડ્વાઇઝરી કમિટીના રિપોર્ટ મુજબ માગમાં ઘટાડો જોવાવાની શક્યતાઓ પાછળ કપાસના ભાવમાં પ્રેશર જોવાઇ શકે છે. કોટન એડ્વાઇઝરી કમિટીના જણાવ્યા પ્રમાણે આંતરરાષ્ટ્રીય બજારમાં કપાસની માગ ૨૪૩.૭ લાખ ટન રહેવાનું અનુમાન વ્યક્ત કરાયું છે. આ અગાઉ નવેમ્બરની શરૂઆતમાં વર્ષ ૨૦૧૫-૧૬ના સમયગાળા દરમિયાન વૈશ્વિક બજારમાં કપાસની માગ ૨૫૦.૪ લાખ ટન રહેવાનું અનુમાન વ્યક્ત કરાયું હતું.